Shaw Brothers

Shaw Brothers (HK) Ltd. (; juga dikenali sebagai Shaw Brothers Studio) ialah syarikat penerbitan filem Hong Kong yang beroperasi dari 1925 sehingga 2011.

Pada tahun 1925, tiga Shaw bersaudara—Runje, Runme, dan Runde—mengasaskan Syarikat Filem Tianyi (juga dipanggil "Unique") di Shanghai, dan menubuhkan pangkalan pengedaran filem di Singapura, di mana Runme dan adik bongsu mereka, Run Run Shaw, menguruskan pendahulu kepada syarikat induk, Shaw Organisation. Runme dan Run Run mengambil alih perniagaan penerbitan filem syarikat saudaranya yang berpangkalan di Hong Kong, Shaw & Sons Ltd, dan pada tahun 1958 sebuah syarikat baharu, "Shaw Brothers," telah ditubuhkan. Pada tahun 1960-an, Shaw Brothers menubuhkan sebuah studio milik persendirian terbesar di dunia, Movietown.

Karya terkenal syarikat ini termasuk The Love Eterne, The One-Armed Swordsman, Come Drink with Me, King Boxer, Executioners from Shaolin, Five Deadly Venoms, dan The 36th Chamber of Shaolin.

Selama bertahun-tahun syarikat perfileman itu menghasilkan sekitar 1,000 filem, dengam beberapa daripadanya menjadi filem berbahasa Cina yang paling popular dan penting dalam tempoh itu. Ia juga mempopularkan genre kung fu filem. Pada tahun 1987, syarikat itu menggantung penerbitan filem untuk menumpukan perhatian kepada industri televisyen melalui anak syarikatnya, TVB. Penerbitan filem disambung semula dalam kapasiti terhad pada tahun 2009.

Pada tahun 2011 Shaw Brothers telah disusun semula menjadi Clear Water Bay Land Company Limited;  perniagaan penerbitan filemnya telah diambil alih oleh syarikat lain dalam konglomerat Shaw.

Warisan

Pengarah

Studio Shaw Brothers terkenal bagi pengarahnya King Hu, Lau Kar-leung dan Chang Cheh. King Hu merupakan pengarah awal yang paling dikenali bagi filemnya Come Drink with Me, filem seni bela diri yang berbeza dari filem Chang Cheh dari segi ia menonjolkan protagonist wanita dan mengenai percintaan dalam dunia seni bela diri, berbanding aksi pantas dan kisah persaudaraan kepahlawanan yang dipopularkan oleh Chang Cheh. Chang Cheh, yang lebih gemarkan komponen tersebut, akan terus menjadi pengarah Studio Shaw Studios paling dikenali dengan filem seperti Five Deadly Venoms, Brave Archer (berasaskan karya Jin Yong), The One Armed Swordsman, dan klasik lain dari Wuxia dan filem Wusyu. Hampir sama juga terkenal adalah penyelaras koreografer pertarungan menjadi pengarah Lau Kar-leung, yang kan menghasilkan filem kung fu yang diakui seperti The 36th Chamber of Shaolin dan Eight-Diagram Pole Fighter.

Pelakon
Shaw Brothers merupakan studio yang dimodel menurut sistem Hollywood klasik dengan beratus-ratus pelakon menandatangani kontrak eklusif. Ketika studio lain mengilir sejumlah besar pelakon berlakon, Shaw Brothers menempatkan kumpalan pelakon tertentu untuk berlakon secara eklusif denganpengarah tertentu. Kumpulan ini sejak 1978 menghasilkan Lima Racun Berbisa—yang dikenali dengan gelaran tersebut—antara yang paling diingati. Lima filem tersebut adalah Lo Mang, Lu Feng, Sun Chien, Chiang Sheng dan Kuo Chui, yang telah menjadi bintang di studio Shaw selama beberapa tahun, tetapi tidak begitu terkenal sehingga Lima Racun Berbisa. Wei Pai, yang berlakon sebagai Ular (dirujuk "Nombor Dua" sepanjang filem "Lima Racun Berbisa") juga merupakan sebahagian Venom Mob yang berjumlah 15 pelakon yang muncul hampir keseluruhan filem Venom.

Pada pertengahan pertama 1970-an dua bintang lain yang dikenali ramai dan digemari oleh Chang Cheh dalam filemnya: Ti Lung dan David Chiang. Ti Lung dianggap sebagai salah seorang jika tidak yang paling hensem pelakon seni bela yang terdapat di Studio Shaw, tetapi juga diakui sebagai pelakon berkemampuan yang mengukuhkan kemashyuran ototnya dengan perwatakannya dalam banyak filemnya. Chiang disebaliknya diperlekeh dan kelakar dan sering berlakon sebagai lawan hero sakarstik berbanding archetaip piwaian Lung. Pada pertengahan dekad kedua mereka diatasi oleh kebangkitan Alexander Fu Sheng yang melakonkan peranan sokongan bertentangan dengan mereka banyak kali. Fu akhirnya terbunuh dalam kemalangan kereta pada 1983, pada usia 28, mengakhiri kerjaya melonjak yang mengkagumkan.

Ahli Sekolah Opera Peking, termasuk Jackie Chan, Yuen Biao dan Sammo Hung, berlakon tambahan dan kecil dalam beberapa filem Shaw Brothers pada tahun 1970-an, sungguhpun mereka jelas tidak dikenali pada masa itu.

Shaw Studios tidak begitu dikenali bagi pelakon wanita kerana kecenderungan Chang Cheh bagi kisah hubungan kepahlawanan, dan kononnya pengarah Mona Fong benci pelakon wanita cantik. Walau bagaimanapun, pelakon wanita seperti Li Li-hua, Ivy Ling Po, Lin Dai, Betty Loh Ti, Cheng Pei-pei, Lily Li, dan Tien Niu muncul dalam filem Shaw. Cheng Pei Pei terutamanya terkenal bagi peranan nya dalam Come Drink with Me arahan King Hu, dan Crouching Tiger, Hidden Dragon sebagai Jade Fox, arahan Ang Lee.

Pengaruh
Filem-filem yang dihasilkan oleh Shaw Brothers Studio sangat popular di kalangan masyarakat Cina di Hong Kong dan Asia Tenggara dan ia akan mempunyai pengaruh yang ketara kepada pembikin filem kemudian, terutamanya dalam genre Kung fu. Filem-filem ini juga sampai ke Barat dan popular buat seketika pada tahun 1970-an, dan mempunyai pengaruh terhadap pembikin filem seperti Quentin Tarantino, yang memberi penghormatan kepada studio dengan memaparkan logo mereka dalam filem Kill Bill: Volume 1 dan 2 dan mengadaptasi gaya beberapa filem mereka.

Pemerolehan dan pengedaran Celestial Pictures
Banyak filem klasik Shaw Brothers telah dirampas kerana populariti tajuk kung fu/seni mempertahankan diri. Celestial Pictures memperoleh hak ke atas legasi Shaw Studio dan mengeluarkan, dalam DVD, 760 daripada hampir 1,000 filem dengan kualiti gambar dan bunyi yang dipulihkan.  Kebanyakan DVD ini telah mendapat kontroversi, walau bagaimanapun, untuk mengadun semula audio dan tidak termasuk runut bunyi mono asal.

Shaw Studios
Tapak Clearwater Bay di Clearwater Bay Road dan Ngan Ying Road ialah bekas rumah Shaw Studio (dibina 1960–1961), serta ibu pejabat dan studio TVB yang dikosongkan (1986–2003, sejak dipindahkan ke TVB City) dan Celestial Pictures. Terdapat juga blok pangsapuri yang digunakan untuk menempatkan pelakon Shaw. Rumah Shaw dan Vila Shaw yang lebih baharu ada di sana. Tapak ini telah kosong sejak 2003, dan telah disasarkan untuk pembangunan semula beberapa kali sejak 2006. Pada tahun 2015, Lembaga Penasihat Antikuiti Hong Kong mengisytiharkan keseluruhan kompleks studio sebagai tapak yang mempunyai kepentingan budaya, dan rancangan pembangunan semula seterusnya telah memasukkan langkah untuk memulihkan dan memelihara struktur sedia ada.

Shaw Studios yang baharu (perhatikan kata jamak s) telah dibina di Kawasan Perindustrian Tseung Kwan O, dan dibuka secara berperingkat antara 2006 dan 2008.

Filemografi

Lihat juga
 Orange Sky Golden Harvest
 Filem aksi Hong Kong

Rujukan

Bacaan lanjut

 Glaessner, Verina. Kung Fu: Cinema of Vengeance. London: Lorimer; New York: Bounty Books, 1974. , .
 Wong, Ain-ling. The Shaw Screen: A Preliminary Study. Hong Kong: Hong Kong Film Archive, 2003. .
 Zhong, Baoxian. "Hollywood of the East" in the Making: The Cathay Organization Vs. the Shaw Organization in Post-War Hong Kong. [Hong Kong]: Centre for China Urban and Regional Studies, Hong Kong Baptist University, 2004. .
 Zhong, Baoxian. Moguls of the Chinese Cinema: The Story of the Shaw Brothers in Shanghai, Hong Kong and Singapore, 1924–2002. Working paper series (David C. Lam Institute for East-West Studies); no. 44. Hong Kong: David C. Lam Institute for East-West Studies, Hong Kong Baptist University, 2005.

Pautan luar 


 Shaw.intercontinental.com


 Shaw-Brothers_Reloaded 


Kategori:Syarikat Hong Kong
Kategori:Syarikat yang ditubuhkan pada 1958
Kategori:Syarikat yang dibubarkan pada 2011